Kalupes iela (Daugavpils)

Kalupes iela ir iela Daugavpilī, Vecās Forštates apkaimē. Mūsdienās Kalupes iela sākas krustojumā ar Zaļumu ielu netālu no Šuņezera krasta, ved ziemeļrietumu virzienā un beidzas krustojumā ar Asaru ielu. Kalupes ielā ir privātmāju apbūve.

Kalupes ielas kopējais garums ir aptuveni 238 metri. Visā garumā tā ir klāta ar grants segumu. Satiksmes kustība norit abos virzienos vienā joslā. Sabiedriskais transports pa Kalupes ielu nekursē, tuvākā pietura ir "Ezeru iela" Vidzemes ielā.

Uz Kalupes ielu neoficiāli attiecas arī tās vēsturiskais sākumposms pie Šūņu ielas, kur atrodas mājas Kalupes iela 2 un 2A.

Kalupes iela (agrāk arī Kolupes iela) ir šīs ielas vienīgais nosaukums, laika gaitā tas nav mainījies.

 Ielu savienojumi 
Kalupes iela ir savienota ar šādām ielām:
 Šūņu iela (Kalupes ielai šai vietā oficiāli nav nosaukuma)
 Zaļumu iela (T veida krustojums)
 Ormaņu iela
 Skaidu iela (T veida krustojums)
 Asaru iela (T veida krustojums)

 Atsauces 

Kategorija:Ielas Vecajā Forštatē